ԲՅՈՒՐԵՂԱՎԱՆ ՀԱՄԱՅՆՔԻ ՂԵԿԱՎԱՐ ՀԱԿՈԲ ԲԱԼԱՍՅԱՆԻ ՈՒՂԵՐՁԸ ՍԱՀՄԱՆԱԴՐՈՒԹՅԱՆ ՕՐՎԱ ԱՌԻԹՈՎ

Հարգելի՛ հայրենակիցներ,

Արդեն 28 տարի` հուլիսի 5-ը Հայաստանի Հանրապետությունում նշվում է, որպես Սահմանադրության և պետական խորհրդանիշների օր:

Շնորհավորելով այս կարևորագույն օրվա առթիվ՝ հարկ եմ համարում վերստին փաստել, որ պետության համար բացարձակ արժեքներ հանդիսացող պետական խորհրդանիշների նշանակության գիտակցումն ու պատշաճ արժևորումը կենսական կարևորություն ունեն երկրի և ժողովրդի ներկայի ու ապագայի համար:

Սահմանադրությունը կատարում է իր կարևոր առաքելությունը` երաշխավորում է Հայաստանի Հանրապետության քաղաքացիների իրավունքները և ազատությունները:

Միայն ու միայն իմանալով և պահպանելով Սահմանադրությամբ ամրագրված նորմերը, հետևելով հիմնական օրենքի տառին և ոգուն, մենք կապրենք ազատ երկրում, և բոլորս կկարողանանք արժանի ներդրում ունենալ երկրի զարգացման գործում:

Կրկին շնորհավորելով բոլորիս այս կարևոր պետական տոնի առթիվ՝ մաղթում եմ առողջություն, խաղաղություն և բարեկեցություն: